als_Latn dik_Latn sag_Latn
Shkëlzen Gashi ka shumë për t’u krenuar dhe këtë e tregojnë statistikat e tij për vitin 2014
Edhe pse nuk do të mund të luajë në ndeshjen e fundit të këtij viti, Shkëlzen Gashi ka shumë për t’u krenuar dhe këtë e tregojnë statistikat e tij për vitin 2014. Sulmuesi i Bazelit dhe reprezentuesi i Shqipërisë ka shënuar plot 25 gola gjatë këtij viti. “Gashi për kohë të gjatë është vlerësuar talent i madh. Për rreth dhjetë vite luajti për klube të ndryshme nëpër Zvicër, por gjithnjë mbeti prapa pritjeve. Por në vitin 2014 ai shpërtheu. Ish-juniori i Zyrihut ka shënuar 14 gola për Grasshopperin në pranverë dhe 11 të tjerë për Bazelin në vjeshtë”. “Në 31 ndeshje ai ka gjetur portën e kundërshtarit mesatarisht çdo 96 minuta. Mesatarja bëhet edhe më e mirë nëse merren për bazë edhe shtatë asistimet që ka bërë. Kjo do të thotë që ai ishte i përfshirë çdo 75 minuta në gol të shënuar”, ka shkruar sfl.ch, transmeton Koha.
Gashi 26-vjeçar ka luajtur për Zyrihun, Schaffhausenin, Bellinzonën, Ksamaksin, Aaraun, Grasshopperin dhe tani për Bazelin. Ai ka luajtur për U-19 e U-21 të Zvicrës, por e tani është pjesë e Shqipërisë.
Golashënuesi
Edicionin e kaluar ishte shënuesi më i mirë i Superligës së Zvicrës, e në atë rrugë është edhe këtë edicion. 19 gola shënoi Gashi sezonin e kaluar në Superligën zvicerane
als_Latn als_Latn als_Latn als_Latn als_Latn